b'\n_START_ARTICLE_\nAl\xc4\x93ns Prosts\n_START_SECTION_\nPilots\n_START_PARAGRAPH_\nProstam ir bijis lauzts deguns, pateicoties kam tas ir ieliekts uz labo pusi un ir atst\xc4\x81jis iespaidu uz vi\xc5\x86a izskatu. Vi\xc5\x86\xc5\xa1 51 reizi ir uzvar\xc4\x93jis sac\xc4\xabkst\xc4\x93s, kas ierindo vi\xc5\x86u otraj\xc4\x81 viet\xc4\x81 visvair\xc4\x81k uzvar\xc4\x93ju\xc5\xa1o pilotu sarakst\xc4\x81, zaud\xc4\x93jot vien Mihaelam \xc5\xa0umaheram. Franc\xc5\xabzis ameta Formula 1 sacens\xc4\xabbas 1991. gad\xc4\x81, atgriez\xc4\x81s 1993. gad\xc4\x81 kad izc\xc4\xabn\xc4\xabja savu ceturto F1 \xc4\x8dempiona godalgu un beidza karjeru. Pateicoties tam 1994. gad\xc4\x81 vi\xc5\x86a komandai (Williams) n\xc4\x81c\xc4\x81s start\xc4\x93t nevis ar numuriem 1 un 2, k\xc4\x81 tas notiek parasti, bet gan ar 0 un 2, jo numurs 1 ir rezerv\xc4\x93ts pasaules \xc4\x8dempionam, lai ar\xc4\xab uz kuru komanda vi\xc5\x86\xc5\xa1 dotos. Ja vi\xc5\x86\xc5\xa1 v\xc4\x93l pirms sezonas pazi\xc5\x86o par savu aizie\xc5\xa1anu no F1, tad numurus 0 un 2 ieg\xc5\xabst vi\xc5\x86a p\xc4\x93d\xc4\x93j\xc4\x81 komanda. Ar numuru 0 brauca Deimons Hils. Iesp\xc4\x93jams, ironisk\xc4\x81 k\xc4\x81rt\xc4\x81, Al\xc4\x93ns Prosts pats 1993. gad\xc4\x81 brauca ar numuru 0, jo iepriek\xc5\xa1\xc4\x93jais (1992. gada) \xc4\x8dempions Naid\xc5\xbeels Mensels ar\xc4\xab aizg\xc4\x81ja no F1, lai gan v\xc4\x93l\xc4\x81k atgriez\xc4\x81s.\n_START_SECTION_\nKomandas vad\xc4\xabt\xc4\x81js\n_START_PARAGRAPH_\n1997. gad\xc4\x81 Prosts p\xc4\x81rpirka fran\xc4\x8du komandu Ligier un nomain\xc4\xabja t\xc4\x81s nosaukumu uz Prost, pievienojoties cit\xc4\x81m komand\xc4\x81m, kuras ir nosauktas par godu k\xc4\x81dam cilv\xc4\x93kam - McLaren, Williams, Ferrari, Jordan, Benetton, Sauber, Tyrrell un Minardi. Komandas liel\xc4\x81kais pan\xc4\x81kums bija t\xc4\x81s debijas sezona - 21 punkts un 6. vieta konstruktoru kaus\xc4\x81. Taj\xc4\x81 pat sezon\xc4\x81 komandas pirmais pilots Olivj\xc4\x93 Pan\xc4\xab salauza abas k\xc4\x81jas un izlaida daudzas sac\xc4\xabkstes. Pirms negad\xc4\xabjuma vi\xc5\x86\xc5\xa1 bie\xc5\xbei k\xc4\x81pa uz goda pjedest\xc4\x81la, bet p\xc4\x93c t\xc4\x81 vi\xc5\x86\xc5\xa1 vairs uz t\xc4\x81 nek\xc4\x81pa. Tas bija viens no komandas norieta iemesliem. 1998. gad\xc4\x81 komanda izc\xc4\xabn\xc4\xabja tikai 1 punktu, bet 1999. gad\xc4\x81 devi\xc5\x86us. P\xc4\x93c \xc5\xa1\xc4\xabs sezonas Pan\xc4\xab vairs komand\xc4\x81 nebrauca. 2000. gad\xc4\x81 komanda izg\xc4\x81z\xc4\x81s un neieguva nevienu punktu. 2001. gad\xc4\x81 komandu vairs neatbalst\xc4\xabja Yahoo! un Peugeot, komandas sast\xc4\x81v\xc4\x81 brauca veseli 5 piloti, at\xc5\xa1\xc4\xb7ir\xc4\xabb\xc4\x81 no \xc4\x8dempioniem Ferrari, kurai bija tikai 2. P\xc4\x93c \xc5\xa1\xc4\xabs sezonas komanda bankrot\xc4\x93ja. L\xc4\xabdz 2006. gada maijam Prosts bija riepu komp\xc4\x81nijas Uniroyal rekl\xc4\x81mas seja.\n_START_SECTION_\nIesp\xc4\x93jamais darbs FIA\n_START_PARAGRAPH_\n2008.\xc2\xa0gada 27.\xc2\xa0maij\xc4\x81 Prosts pazi\xc5\x86oja, ka var\xc4\x93tu kandid\xc4\x93t uz FIA Sporta Noda\xc4\xbcas prezidenta amatu, ja t\xc4\x81da tiktu izveidota. L\xc4\xabdz 1991. gadam FIA bija apak\xc5\xa1noda\xc4\xbca FISA, kas bija atbild\xc4\xabga tikai par sportu. Tad t\xc4\x81 apvienoj\xc4\x81s ar FIA. Pa\xc5\xa1laik vien\xc4\xabgais apvienot\xc4\x81s FIA vad\xc4\xabt\xc4\x81js ir bijis Makss Moslijs.'